Diari Oficial de la Generalitat Valenciana


Sumari del DOGV 9628, del 29-06-2023 (2023/7361)

RESOLUCIÓ de 26 de juny de 2023, de la consellera d'Educació, Cultura i Esport, per la qual s'elaboren les segones llistes parcials d'esportistes d'elit i de personal tècnic, entrenador, arbitral i jutge d'elit de la Comunitat Valenciana de 2023.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9628

Data del DOGV
:   29-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7361


Data del document
:   26-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * esport professional

RESOLUCIÓ de 26 de juny de 2023, de la consellera d'Educació, Cultura i Esport, per la qual s'elaboren les segones llistes parcials d'esportistes d'elit i de personal tècnic, entrenador, arbitral i jutge d'elit de la Comunitat Valenciana de 2023. [2023/7361]  
La Llei 2/2011, de 22 de març, de la Generalitat, de l'esport i l'activitat física de la Comunitat Valenciana determina, en els articles 12 i 17, que per a l'accés als beneficis i mesures de suport que s'establisquen, els esportistes d'elit hauran de figurar en la llista d'esportistes d'elit de la Comunitat Valenciana.  
El Decret 39/2020, de 20 de març, del Consell, de mesures de suport a esportistes d'elit i al personal tècnic, entrenador, arbitral i jutge d'elit de la Comunitat Valenciana, defineix, en els articles 3 i 4, respectivament, l'esportista d'elit de la Comunitat Valenciana i el personal tècnic, entrenador, arbitral i jutge d'elit de la Comunitat Valenciana, i estableix quins són els criteris generals per a accedir a aquestes condicions.   
  
Així mateix, l'article 6.5 d'aquest decret estableix la possibilitat d'elaboració i publicació de llistes parcials al llarg de l'any en curs.  
L'Ordre 44/2021, de 10 de desembre, de la Conselleria d'Educació, Cultura i Esport, per la qual s'estableixen els criteris, condicions i procediment per a la inclusió en les esmentades llistes, estableix en la disposició addicional segona els terminis de presentació de les sol·licituds per a l'elaboració de les respectives llistes parcials.  
Per la Resolució de 12 de maig de 2022 es constitueix la comissió d'avaluació d'esportistes d'elit i del personal tècnic, entrenador, arbitral i jutge d'elit de la Comunitat Valenciana, entre les funcions de la qual s'estableix la d'elevar a la persona titular de la conselleria competent en matèria d'esport la proposta de les llistes a què es refereix el Decret 39/2020.  
Una vegada reunida la comissió d'avaluació d'esportistes d'elit i del personal tècnic, entrenador, arbitral i jutge d'elit de la Comunitat Valenciana, elevada la proposta de llista a la consellera d'Educació, Cultura i Esport i d'acord amb aquesta, en virtut del que s'estableix en l'article 21 de l'esmentat Decret 39/2020, de 20 de març, i fent ús de les atribucions que em confereix la Llei 5/1983, del Consell, i el Reglament orgànic i funcional de la Conselleria d'Educació, Cultura i Esport, resolc:  
  
  
Primer  
La inclusió dels esportistes i les esportistes que s'indiquen a continuació en la segona llista parcial d'esportistes d'elit de la Comunitat Valenciana corresponent a resultats esportius de l'any 2022, les sol·licituds dels quals s'han presentat entre l'1 de maig i el 15 de juny de 2023.  
  
Aquests esportistes tindran la condició d'esportistes d'elit alta competició o de promoció.  
  
Segon  
Les persones que, tot i haver sol·licitat la inclusió entre l'1 de maig i el 15 de juny de 2023, no estiguen incloses en les respectives llistes no compleixen els criteris per a accedir a la condició d'esportistes d'elit alta competició o promoció o de personal tècnic, entrenador, arbitral i/o jutge d'elit de la Comunitat Valenciana.  
  
Tercer  
Les persones que apareixen en el punt primer d'aquesta Resolució seran incloses en la llista d'esportistes d'elit de la Comunitat Valenciana que es publica anualment en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició, o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació, sense perjudici que es puga interposar qualsevol altre recurs que es considere escaient:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la publicació d'aquesta Resolució en el Diari Oficial de la Generalitat Valenciana.  
  
València, 26 de juny de 2023.- La consellera d'Educació, Cultura i Esport: Raquel Tamarit i Iranzo.